само ако това би било в интерес на Съюза, Комисията може да проучи своевременно дали преустановяването на действието на мерките би било обосновано. Що се отнася до по-краткия срок на действие на мерките, констатациите относно вредата, причинно-следствената връзка и интереса на Съюза потвърдиха, че промишлеността на Съюза е понесла вреда от дъмпинговия внос от китайските производители износители, както и че няма убедителни съображения, свързани с интереса на Съюза, за да се разгледа по-кратка продължителност на мерките. Поради тези причини тези искания бяха отхвърлени.
 9. НАЛАГАНЕ НА АНТИДЪМПИНГОВИ МИТА С ОБРАТНО ДЕЙСТВИЕ
 (618)
 Както е посочено в съображение 4, с регламента за регистрационния режим Комисията въведе регистрационен режим по отношение на вноса на разглеждания продукт с произход от Китай с оглед на евентуалното прилагане с обратно действие на антидъмпингови мерки съгласно член 14, параграф 5 от основния регламент.
 (619)
 В съответствие с член 10, параграф 4 от основния регламент митата могат да се налагат с обратно действие по отношение „на продукти, въведени за целите на потреблението до 90 дни преди датата на прилагане на временни мерки“.
 (620)
 Тъй като не са наложени временни мита, не би могло да се приложат разпоредбите за обратно действие. Поради това регистрационният режим на вноса следва да се преустанови.
 10. ЗАКЛЮЧИТЕЛНИ РАЗПОРЕДБИ
 (621)
 С оглед на член 109 от Регламент 2018/1046 (153), когато дадена сума трябва да бъде възстановена в резултат на решение на Съда на Европейския съюз, лихвата, която следва да бъде платена, трябва да съответства на лихвения процент, прилаган от Европейската централна банка за нейните основни операции по рефинансиране и публикуван в серия С на Официален вестник на Европейския съюз на първия календарен ден от всеки месец.
 (622)
 Мерките, предвидени в настоящия регламент, са в съответствие със становището на комитета, създаден по силата на член 15, параграф 1 от Регламент (ЕС) 2016/1036,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на едномодови кабели от оптични влакна, съставени от едно или повече влакна с индивидуална обвивка, със защитна муфа, дори съдържащи електрически проводници, понастоящем класирани в код по КН ex 8544 70 00 (код по ТАРИК 8544700010) и с произход от Китайската народна република.
 Изключени са следните продукти:
 i)
 кабели, при които всички оптични влакна поотделно са снабдени с функционални части за свързване в единия им край или в двата им края, както и
 ii)
 кабели, предназначени за подводна морска употреба. Кабелите, предназначени за подводна морска употреба, представляват кабели от оптични влакна с пластмасова изолация, съдържащи меден или алуминиев проводник, при които влакната са поместени в метален(метални) модул(и).
 2. Ставките на окончателното антидъмпингово мито, приложими към нетната цена франко границата на Съюза преди обмитяване на продукта, описан в параграф 1 и произвеждан от посочените по-долу дружества, са, както следва:
 Дружество
 Окончателно антидъмпингово мито
 Допълнителен код по ТАРИК
 Групата FTT:
 —
 FiberHome Telecommunication Technologies Co., Ltd.
 —
 Nanjing Wasin Fujikura Optical Communication Ltd.
 —
 Hubei Fiberhome Boxin Electronic Co., Ltd.
 44,0 %
 C696
 Групата ZTT:
 —
 Jiangsu Zhongtian Technology Co., Ltd.
 —
 Zhongtian Power Optical Cable Co., Ltd.
 19,7 %
 C697
